Sønder Vrå En patruljevogn fra Hjørring Politi forsøgte omkring kl. 01.30 natten til mandag, at stoppe en mistænkelig bil med hestetrailer omkring Sønder Vrå. Biljagt Bilen stoppede imidlertid ikke på politiets opfordring, og politiet satte efter bil med hestetrailer. Biljagten sluttede omkring kl. 02.00 nordøst for Brønderslev. Her fik politiet stoppet bilen. Stjålet bil, trailer og nummerplader Det viste sig, at både bil og hestetrailer var stjålet tidligere på søndagen. Også nummerpladerne var stjålne, i Tyskland. I hestetraileren var der gitter til plasticbeholdere. Politiet fandt ikke noget diesel hos bilisten, en 33-årig mand fra Brønderslev. Indbrudsforsøg Vrå Dampvaskeri Han havde forsøgt at stjæle dieselolie hos Vrå Dampvaskeri. Andre dieseltyverier? Politiet skal senere i dag afhøre manden. Der har været flere tilfælde af tyveri af dieselolie i Nordjylland, i den senere tid.
En 33-årig mand, der havde forsøgt at stjæle dieselolie hos Vrå Dampvaskeri, blev opdaget og forsøgte at undslippe politiet. Der blev indledt en lang biljagt, som sluttede med anholdelse 25 kilometer senere, omkring Brønderslev.